Nr.

Referitor dosar nr. 7395/2344/13.04.2023

**DECIZIA ETAPEI DE ÎNCADRARE**

**Nr. din .2024**

Ca urmare a notificării depuse de **NEW HOUSE ART** **SRL** cu sediu în Sibiu, Dimitrie Cantemir, nr. 64, jud. Sibiu, înregistrată la Agenţia pentru Protecţia Mediului Sibiu cu nr. 7395/2344/13.04.2023 și a completărilor ulterioare, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările şi completările ulterioare;*
* *Ordinul 117/2006 pentru aprobarea Manualului privind aplicarea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Sibiu**

* ca urmare a consultărilor desfăşurate în cadrul Comitetului Special Constituit din data de 13.12.2023;
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide**,

**Planul Urbanistic Zonal** - **Construire locuințe colective P+3E cu dotări aferente**, propus în loc. Șelimbăr, extravilan, CF: 114640, 109240, 109766, 107641, 108886, 114639, jud. Sibiu, **nu are efect semnificativ asupra mediului, prin urmare nu este necesară efectuarea evaluării de mediu.**

**Justificarea prezentei decizii:**

**1. Caracteristicile planurilor şi programelor cu privire, în special, la:**

a)gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:

Terenul pentru care este întocmit PUZ-ul are o suprafață de 7.700 mp și este situat în extravilanul localității, proprietatea solicitantului și a unor persoane fizice (Mihai Stelian Adrian, Tudor Ionuț Laurențiu și Burlea Flavius Ioan), în categoria de folosință actuală arabil, și se învecinează la N cu linia CF 203 Turnu Roșu Sibiu- Copșa Mică.

Planul creează cadrul pentru construirea unui ansamblu de locuințe colective cu regim redus de înălțime P+3E (h maxim -13,5 m, 80 apartamente), locuri de parcare(130 locuri supraterane), zonă depozitare deșeuri (50 mp), loc de joacă pentru copii (250 mp), cedare teren pentru accese auto, crearea unei străzi noi. Pe teren există o LEA de medie tensiune 20 kV, propusă parțial spre deviere, și dotarea cu post TRAFO nou. Pentru celelalte utilități, se propune extinderea rețelelor de: gaz metan, alimentare cu apă, canalizare ape uzate menajere și ape pluviale, existente pe str.Triajului, conform specificațiilor din avizele de specialitate, ale furnizorilor de utilități.

Bilanţul teritorial pentru zona reglementată:

|  |  |  |
| --- | --- | --- |
| **Zone funcționale** | **Existent** | **Propus** |
| **mp** | **mp**  | **%**  |
| **S curți construcții** | **0** | **5667,84** |  |
| **S pentru circulații auto și pietonale** | **0** | **2032,16** |  |
| S parcări și alei interioare | 0 | 1644,9 | 29,02 |
| S edificabil - locuințe | 0 | 1983,5 | 35 |
| S verzi  | 0 | 2039,44 | 35,98 |
| **Total zonă reglementată** | **7.700** | **7.700** | **100** |

Indici urbanistici:

|  |  |  |
| --- | --- | --- |
| Indice | Existent | Propus maxim |
| POT | 0 | 35% |
| CUT | 0,0 | 1 |

Pentru plan au fost depuse următoarele avize: avizul de amplasament PUZ nr. 5491/15.03.2023, emis de APĂ CANAL SIBIU S.A; notificarea nr. 267/18.04.2023 emisă de către Direcția de Sănătate Publică Sibiu, avizul de gospodărire a apelor nr. SB 100/25.07.2023, emis de S.G.A.Sibiu; avizul de amplasare în parcelă nr. 16/23/SU-SB din 13.03.2023, emis de I.S.U.Sibiu, Avizul nr. 261/U/03.08.2023, emis de D.J.C. Sibiu, Aviz de amplasament nr.7020230319017/27.03.2023, emis de D.E.E. Romania –Sucursala Sibiu.

b)gradul în care planul sau programul influenţează alte planuri şi programe, inclusiv pe cele în care se integrează sau care derivă din ele: parcela unde se propune planul se încadrează în PUG Șelimbăr, extravilan;

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile: planul propus creează cadrul legal pentru construirea de locuințe colective;

d) problemele de mediu relevante pentru plan sau program:

* planul propus nu conduce la probleme de mediu;

e)relevanţa planului sau programului pentru implementarea legislaţiei naţionale şi comunitare de mediu: planul respectă legislaţia naţională şi comunitară de mediu, pentru plan a fost emis avizul de oportunitate nr. 3235/18.01.2023 de către Primăria Șelimbăr.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor: impact redus și reversibil pe perioada implementării planului;

b) natura cumulativă a efectelor: nu este cazul;

c) natura transfrontalieră a efectelor: nu este cazul;

d) riscul pentru sănătatea umană sau pentru mediu (de exemplu, datorită accidentelor): Planul propus va fi amplasat la distanța minimă de 803 m față de obiectivul de risc major NEVEON ROMANIA SRL.

e) mărimea şi spaţialitatea efectelor (zona geografică şi mărimea populaţiei potenţial afectate: local la nivelul amplasamentului;

f) valoarea şi vulnerabilitatea arealului posibil a fi afectat, date de:

(i) caracteristicile naturale speciale sau patrimoniul cultural;

 (ii) depăşirea standardelor sau a valorilor limită de calitate a mediului;

(iii) folosirea terenului în mod intensiv - nu este cazul;

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional: amplasamentul nu se află în sit Natura 2000.

**Condiţiile de realizare a planului:**

* respectarea prevederilor planului aprobat;
* respectarea legislației de mediu în vigoare;
* branșarea la rețelele de utilități se va face prin grija solicitantului planului;
* respectarea prevederilor tuturor avizelor și acordurilor obținute.

**Informarea şi participarea publicului la procedura de evaluare de mediu:** elaborareaprimei versiuni a planului a fost mediatizată de titular în mass media publicaţia *Tribuna*, (03.04.2023 şi 06.04.2023); anunţul deciziei etapei de încadrare a fost publicat în mass media de titular (anunț ziar *Tribuna* din data de .2023) şi pe site-ul A.P.M. Sibiu din data.2023.

**Planul urmează să fie supus procedurii de adoptare fără aviz de mediu**.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Prezenta decizie a fost emisă în 3 exemplare, fiecare exemplar având un număr de 3 (trei) pagini, semnate şi ştampilate.**

 **DIRECTOR EXECUTIV,**

**Ciprian SIMULESCU**

 **p.ŞEF SERVICIU AVIZE,**

 **ACORDURI, AUTORIZAŢII,**

 **Ruxanda FLORAN**

 **ÎNTOCMIT,** Consilier **Simona ZAMBORI**